KOMMISSIONENS GENNEMFØRELSESAFGØRELSE (EU) 2021/395

af 4. marts 2021

om ændring af gennemførelsesafgørelse (EU) 2020/668 for så vidt angår harmoniserede standarder for elektrostatiske egenskaber for beskyttelsesbeklædning, beskyttelsesbeklædning til brandmænd og motorcyklister, beskyttelsesbeklædning, som anvendes af brugere af snowboards og beskyttelsestøj båret af sprøjteførere ved anvendelse af pesticider samt ved re-entry, beskyttelsesbeklædning med forøget synlighed til situationer med middel risiko, bjergbestigningsudstyr og beskyttelsesbeklædning mod termisk fare fra en elektrisk lysbue

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og

ud fra følgende betragtninger:

(1) I henhold til artikel 14 i Europa-Parlamentets og Rådets forordning (EU) 2016/425 (2) formodes personlige værnemidler, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentligste sundheds- og sikkerhedskrav i bilag II til nævnte forordning, der er omfattet af disse standarder eller dele deraf.

(2) Ved brev M/031 med titlen »Standardiseringsmandat til CEN/Cenelec vedrørende standarder for personlige værnemidler« fremsendte Kommissionen en anmodning til Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) med henblik på at udvikle og udarbejde harmoniserede standarder til støtte for Rådets direktiv 89/686/EØF (3).

(3) På grundlag af standardiseringsanmodning M/031 udarbejdede CEN adskillige nye standarder og reviderede en række eksisterende harmoniserede standarder.

(4) Den 19. november 2020 udløb standardiseringsanmodning M/031 og blev erstattet af en ny standardiseringsanmodning som fastsat i Kommissionens gennemførelsesafgørelse C(2020) 7924 (4).

(5) Eftersom forordning (EU) 2016/425 overtog de væsentligste sundheds- og sikkerhedskrav til personlige værnemidler, som er fastsat i direktiv 89/686/EØF, dækkes de harmoniserede standarder, som er udarbejdet i henhold til standardiseringsanmodning M/031, af standardiseringsanmodningen i gennemførelsesafgørelse C(2020) 7924. Referencerne herfor bør derfor offentliggøres i Den Europæiske Unions Tidende. Det kan derfor undtagelsesvis accepteres, at sådanne standarder, der er udviklet og offentliggjort af CEN og Cenelec i overgangsperioden mellem standardiseringsanmodning M/031 og standardiseringsanmodningen i gennemførelsesafgørelse C(2020) 7924, ikke indeholder en udtrykkelig henvisning til standardiseringsanmodningen i gennemførelsesafgørelse C(2020)7924.

(6) På grundlag af standardiseringsanmodning M/031 og standardiseringsanmodningen i gennemførelsesafgørelse C(2020) 7924, har CEN og Cenelec udarbejdet følgende harmoniserede standarder til støtte for forordning (EU) 2016/425: EN 17109:2020 for individuelle sikkerhedssystemer for klatrebaner, EN ISO 20320:2020 for håndledsbeskyttere til brugere af snowboards, ændringen EN ISO 27065:2017/A1:2019 til harmoniseret standard EN ISO 27065:2017 for ydelseskrav til beskyttelsestøj båret af sprøjteførere ved anvendelse af pesticider samt ved re-entry og EN 61482-2:2020 for beskyttelsesbeklædning mod termisk fare fra en elektrisk lysbue.

(7) På grundlag af standardiseringsanmodning M/031 og standardiseringsanmodningen i gennemførelsesafgørelse C(2020) 7924 har CEN revideret de harmoniserede standarder EN 469:2005 som ændret ved EN 469:2005/A1:2006 og korrigeret ved EN 469:2005/AC:2006 og EN 1149-5:2008, hvis referencer er offentliggjort i C-udgaven af Den Europæiske Unions Tidende (5). Denne revision førte til vedtagelse af de harmoniserede standarder EN 469:2020 for krav til ydeevne for beskyttelsesbeklædning beregnet til brandbekæmpelse og EN 1149-5:2018 for elektrostatiske egenskaber for beskyttelsesbeklædning.

(8) På grundlag af standardiseringsanmodning M/031 og standardiseringsanmodningen i gennemførelsesafgørelse C(2020) 7924 har CEN revideret de harmoniserede standarder EN 13595-1:2002 og EN 13595-3:2002, hvis referencer er offentliggjort i C-udgaven af Den Europæiske Unions Tidende (6). Denne revision førte til vedtagelse af de harmoniserede standarder EN 17092-2:2020 for klasse AAA-beskyttelsesbeklædning til motorcyklister, EN 17092-3:2020 for klasse AA-beskyttelsesbeklædning til motorcyklister, EN 17092-4:2020 for klasse A-beskyttelsesbeklædning til motorcyklister, EN 17092-5:2020 for klasse B-beskyttelsesbeklædning til motorcyklister og EN 17092-6:2020 for klasse C-beskyttelsesbeklædning til motorcyklister.

(9) På grundlag af standardiseringsanmodning M/031 og standardiseringsanmodningen i gennemførelsesafgørelse C(2020) 7924 har CEN revideret de harmoniserede standarder EN 1150:1999 og EN 13356:2001, hvis referencer er offentliggjort i C-udgaven af Den Europæiske Unions Tidende (7). Dette førte til vedtagelse af harmoniseret standard EN 17353:2020 for beskyttelsesbeklædning med forøget synlighed til situationer med middel risiko.

(10) Kommissionen har sammen med CEN og Cenelec vurderet, hvorvidt de harmoniserede standarder, der er udarbejdet og revideret af CEN og Cenelec, er i overensstemmelse med standardiseringsanmodningen i gennemførelsesafgørelse C(2020) 7924.

(11) De harmoniserede standarder EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020 og EN 61482-2:2020 samt ændringen EN ISO 27065:2017/A1:2019 til EN ISO 27065:2017 opfylder de væsentligste krav, som de har til formål at dække, og som er fastsat i forordning (EU) 2016/425. Det er derfor hensigtsmæssigt at offentliggøre referencerne for de nævnte standarder i Den Europæiske Unions Tidende.

(12) Det er derfor nødvendigt at tilbagetrække referencerne for harmoniseret standard EN 469:2005 som ændret ved EN 469:2005/A1:2006 og korrigeret ved EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 og EN ISO 27065:2017 fra C-udgaven af Den Europæiske Unions Tidende, forudsat at disse standarder er blevet revideret.

(13) I bilag I til Kommissionens gennemførelsesafgørelse (EU) 2020/668 (8) er der opført referencer for harmoniserede standarder, der er blevet udarbejdet til støtte for forordning (EU) 2016/425, mens der i bilag II til gennemførelsesafgørelse (EU) 2020/668 er opført referencer for harmoniserede standarder til støtte for forordning (EU) 2016/425, som trækkes tilbage fra Den Europæiske Unions Tidende fra de datoer, der er fastsat i det pågældende bilag.

(14) Gennemførelsesafgørelse (EU) 2020/668 bør derfor ændres.

(15) For at give fabrikanterne tilstrækkelig tid til at forberede sig på anvendelsen af de reviderede og ændrede standarder er det nødvendigt at udskyde tilbagetrækningen af referencerne for de standarder, der er opført i bilag II.

(16) Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —

VEDTAGET DENNE AFGØRELSE:

Artikel 1 Bilag I til gennemførelsesafgørelse (EU) 2020/668 ændres som anført i bilag I til nærværende afgørelse.

Artikel 2 Bilag II til gennemførelsesafgørelse (EU) 2020/668 ændres som anført i bilag II til nærværende afgørelse.

Artikel 3 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 4. marts 2021. På Kommissionens vegne Ursula VON DER LEYEN Formand

(1) EUT L 316 af 14.11.2012, s. 12.

(2) Europa-Parlamentets og Rådets forordning (EU) 2016/425 af 9. marts 2016 om personlige værnemidler og om ophævelse af Rådets direktiv 89/686/EØF (EUT L 81 af 31.3.2016, s. 51).

(3) Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (EFT L 399 af 30.12.1989, s. 18).

(4) Commission Implementing Decision C(2020) 7924 of 19.11.2020 on a standardisation request to the European Committee for Standardization and the European Committee for Electrotechnical Standardization as regards personal protective equipment in support of Regulation (EU) 2016/425 of the European Parliament and of the Council.

(5) EUT C 113 af 27.3.2018, s. 41.

(6) EUT C 113 af 27.3.2018, s. 41.

(7) EUT C 113 af 27.3.2018, s. 41.

(8) Kommissionens gennemførelsesafgørelse (EU) 2020/668 af 18. maj 2020 om harmoniserede standarder for personlige værnemidler, der er udarbejdet til støtte for Europa-Parlamentets og Rådets forordning (EU) 2016/425 (EUT L 156 af 19.5.2020, s. 13).